cyanic-selkie/wikianc huggingface dataset:
পিপল'স লিবারেশন আর্মি নেভি সাবমেরিন ফোর্স
এর পৃষ্ঠ শাখা প্রতিরূপ হল পিপল্স লিবারেশন আর্মি ন্যাডি সারফেস ফোর্স।
পারমাণবিক চালিত ব্যালিস্টিক ক্ষেপণাস্ত্র সাবমেরিন
প্ল্যান বর্তমানে বেলিস্টিক ক্ষেপণাস্ত্র সাবমেরিন দুটি শ্রেণীর বিকাশের অধীনে আরও বর্গ পরিচালনা করে:
উন্নয়ন
চীন এর প্রথম ব্যালিস্টিক ক্ষেপণাস্ত্র সাবমেরিন, টাইপ ০৯২ সাবমেরিন (জিয়া-ক্লাস), ১৯৭৮ সালে প্রবর্তিত হয়, ১৯৮১ সালে চালু এবং ১৯৮৩ সালে কমিশন হয়। এর প্রাথমিক অস্ত্র জেএল-১ এসএলবিএম, ১২ লঞ্চ টিউব, পাশাপাশি আত্মরক্ষা জন্য ছয় ৫৩৩ & nbsp; মিমি টিউব হিসাবে। ১৯৮৮ সালে জিয়া থেকে ক্ষেপণাস্ত্রের প্রথম সফল পরীক্ষা আরম্ভ না হওয়া পর্যন্ত জেএল-১ ক্ষেপণাস্ত্র প্রস্তুত ছিল না। ১৯৮৫ সাল থেকে পূর্বের প্রবর্তনের প্রচেষ্টা ব্যর্থ হয়েছে। ক্ষেপণাস্ত্রটির সংক্ষিপ্ত পরিসীমা শুধুমাত্র আঞ্চলিক লক্ষ্যগুলির বিরুদ্ধে তার ক্ষেপণাস্ত্র উৎখাত করার জন্য ০৯২ অনুমোদন করে। দূরে সরানো লক্ষ্যগুলি শত্রু জলের কাছাকাছি বিপজ্জনকভাবে ভ্রমণ করতে সাবমেরিন প্রয়োজন। ক্সিয়া এখন একটি প্রধান আধুনিকায়ন রিফিট পর, একটি নতুন কালো-লেপা রং এবং সম্ভবত ক্সিয়া এখন একটি উন্নত ক্ষেপণাস্ত্র বহন করা হয় অবহিত রিপোর্ট সঙ্গে অন্যান্য উন্নতি সহ, জেএল-১এ দীর্ঘ পরিসীমা আছে অভিযুক্ত করা হয়।
ধারণা করা হয় যে, ০৯৪ সাবমেরিন (জিন-ক্লাস) রাশিয়ান সহায়তা দ্বারা প্রভাবিত হয়েছে বলে মনে করা হয়। এটি ১২০০ লম্বা জেএল -২ ক্ষেপণাস্ত্রের ১২ টি ল্যুবের টিউব রয়েছে, যার একটি 8,000 কিলোমিটার পরিসীমা রয়েছে যা ৩ থেকে ৪ এমআরভিতে বহন করতে পারে। ০৯৪ টি চীনা জলস্রোতকে আরো গতিশীল করার অনুমতি দেওয়া হবে, যা মার্কিন যুক্তরাষ্ট্রের মহাদেশের লক্ষ্যগুলির বিরুদ্ধে তার ক্ষেপণাস্ত্র উৎখাতে সক্ষম হবে।
গ্যাডোলিনিয়াম গ্যালিয়াম গারনেট
গ্যাডোলিনিয়াম গ্যালিয়াম গারনেট (জিজিজি, জিডি৩ জি এ ৫ ও ১২) গারনেট গ্রুপের একটি সিন্থেটিক স্ফটিক উপাদান যা ভাল যান্ত্রিক, তাপীয় এবং অপটিক্যাল বৈশিষ্ট্যযুক্ত। এটি সাধারণত বর্ণহীন। এটির কিউবিক ল্যাটিস রয়েছে, এর ঘনত্ব ৭.০৮ গ্রাম / সেমি ৩ এবং এর মোহস হার্ডনেস  ৬.৫ থেকে ৭.৫। এর স্ফটিকগুলি জাজোক্রালস্কি পদ্ধতি দ্বারা উৎপাদিত হয়। উত্পাদনের সময়, রঙের পরিবর্তনের জন্য বিভিন্ন ডোপেন্ট যুক্ত করা যেতে পারে। উপাদানটি বিভিন্ন অপটিক্যাল কম্পোনেন্ট ফেব্রিকেশনে এবং ম্যাগনেটো অপটিকাল ফিল্মে (ম্যাগনেটিক বাবল মেমরি) ব্যবহৃত হয়। এটি হীরা সিমুল্যান্ট হিসাবে গহনাতেও ব্যবহার হয়। জিজিজি অন্যান্য গারনেটগুলির গ্রোথ যেমন ওয়াইআইজি গ্রোথের জন্য সীড সাবস্ট্রেট হিসাবেও ব্যবহার করা যেতে পারে।
সংযোজিত চিনি
সংযোজিত চিনি বলতে কোনও খাবার খাওয়া বা পানীয় পান করার আগে সেগুলিতে সংযোজিত চিনি-জাতীয় শর্করাকে (ক্যালরিভিত্তিক মিষ্টকারক) বোঝায়। এই পরিভাষাটি দ্বারা মূলত সংযোজিত শর্করা অর্থাৎ (মনোস্যাকারাইড তথা গ্লুকোজ ও ফ্রুক্টোজ ও ডাইস্যাকারাইড তথা সুক্রোজ বা খাবার চিনিকে বোঝায়। তবে আরও ব্যাপক অর্থে সংযোজিত চিনির পাশাপাশি মধু, (জ্বাল দেয়া) ঘন মিষ্টরস (সিরাপ), ফল, ফলের রস, ফলের রসের ঘনীভূত রূপ, ইত্যাদিতে প্রাকৃতিকভাবে উপস্থিত চিনিকে একত্রে মুক্ত চিনি (Free sugar) বলে।  রাসায়নিকভাবে এগুলি একাধিক রূপে বিদ্যমান থাকতে পারে, যার মধ্যে সুক্রোজ, গ্লুকোজ, ফ্রুক্টোজ ও ডেক্সট্রোজ অন্তর্ভুক্ত।
চিকিৎসাবৈজ্ঞানিক ঐকমত্য অনুযায়ী সংযোজিত চিনি খাদ্যে বা পানীয়তে খুবই কম পুষ্টিমান যোগ করে। এ কারণে এগুলিকে "খালি ক্যালরি" নামেও ডাকা হয়ে থাকে। চিনি অতিমাত্রায় গ্রহণ করার সাথে মাত্রাতিরিক্ত ক্যালরি গ্রহণের এবং শেষ বিচারে ওজন বৃদ্ধি ও বিভিন্ন রোগের ঝুঁকি বৃদ্ধির সম্পর্ক আছে।
বর্তমানে ভক্ষণকৃত চিনির সিংহভাগই এমন সব প্রক্রিয়াজাত খাদ্যের মধ্যে লুকিয়ে থাকে, যেগুলিকে সাধারণত মিষ্টিদ্রব্য হিসেবে গণ্য করা হয় না। উদাহরণস্বরূপ, ১ চামচ টমেট কেচাপে প্রায় ১ চা-চামচ (৪ গ্রাম) চিনি থাকে। একটি কোমল পানীয়ের একটিমাত্র ক্যানে প্রায় ৪০ গ্রাম চিনি (প্রায় ১০ চা চামচ চিনি) থাকতে পারে।
২০১৫ সালে প্রকাশিত বিশ্ব স্বাস্থ্য সংস্থার একটি নির্দেশনা অনুযায়ী প্রাপ্তবয়স্ক ও শিশুদের দৈনিক সংযোজিত বা মুক্ত চিনি গ্রহণের পরিমাণ কমিয়ে তাদের সামগ্রিক গৃহীত শক্তির ১০%-এর নিচে নামিয়ে আনা উচিত। এছাড়া ৫%-এর নিচে নামিয়ে আনতে পারলে (অর্থাৎ দৈনিক ৬ চা চামচ বা ২৫ গ্রামের কম) আরও বেশি স্বাস্থ্যগত লাভ পাওয়া যাবে। এর ফলে অতিরিক্ত ওজন, অতিস্থূলতা ও দন্তক্ষয়ের মতো রোগের ঝুঁকি হ্রাস পাবে ও এভাবে সমাজে অ-সংক্রামক রোগব্যাধিগুলির বোঝা (যেমন মধুমেহ বা ডায়াবেটিস, ক্যানসার, হৃদরোগ) হ্রাস পাবে। তবে টাটকা ফলমূল ও শাকসবজি এবং দুধে প্রাকৃতিকভাবে বিদ্যমান চিনিগুলির খাওয়ার সাথে স্বাস্থ্যের উপর বিরূপ প্রতিক্রিয়ার কোনও প্রমাণ এ পর্যন্ত পাওয়া যায়নি।
<!--
মার্কিন যুক্তরাষ্ট্র
In the United States, added sugars may include sucrose or high-fructose corn syrup, both primarily composed of about half glucose and half fructose. Other types of added sugar ingredients include beet and cane sugars, malt syrup, maple syrup, pancake syrup, fructose sweetener, liquid fructose, fruit juice concentrate, honey, and molasses. The most common types of foods containing added sugars are sweetened beverages, including most soft drinks, and also desserts and sweet snacks, which represent 20% of daily calorie consumption, twice the recommendation of the World Health Organization (WHO). Based on a 2012 study on the use of caloric and noncaloric sweeteners in some 85,000 food and beverage products, 74% of the products contained added sugar. --><!--
Sweetened beverages
Sweetened beverages contain a syrup mixture of the monosaccharides glucose and fructose formed by hydrolytic saccharification of the disaccharide sucrose. The bioavailability of liquid carbohydrates is higher than in solid sugars, as characterized by sugar type and by the estimated rate of digestion. There is evidence for a positive and causal relationship between excessive intake of fruit juices and increased risk of some chronic metabolic diseases. --->
বিশ্ব স্বাস্থ্য সংস্থা
২০১৫ সালে বিশ্ব স্বাস্থ্য সংস্থা চিনি গ্রহণের ব্যাপারে একটি নতুন নির্দেশনা প্রকাশ করে। অনেক বিশেষজ্ঞের বহুশাস্ত্রিক একটি দল বিদ্যমান বৈজ্ঞানিক সাক্ষ্যপ্রমাণগুলি ব্যাপকভাবে পর্যালোচনা করে ফলাফল হিসেবে এই নির্দেশনাটি রচনা করেন। ঐ নির্দেশনা অনুযায়ী প্রাপ্তবয়স্ক ও শিশুদের সমগ্র গৃহীত শক্তির ১০%-এরও কম মুক্ত চিনি থেকে আসতে হবে।
২০১৬ সালে পুষ্টি তথ্য বিবরণীর সংশোধিত সংস্করণে সংযোজিত চিনি যোগ করা হয় এবং একটি ২০০০ ক্যালরি খাদ্যাভ্যাসের মধ্যে ২০০ ক্যালরি তথা ৫০ গ্রাম দৈনিক সুপারিশকৃত পরিমাণ হিসেবে স্থির করা হয়।
ইউরোপীয় নিরাপদ খাদ্য কর্তৃপক্ষ
২০২২ সালের ফেব্রুয়ারি মাসে ইউরোপীয় নিরাপদ খাদ্য কর্তৃপক্ষ (ইউরোপিয়ান ফুড সেফটি অথরিটি) এই সিদ্ধান্তে উপনীত হয় যে চিনি গ্রহণ দন্তক্ষয়ের কারণ এবং সাক্ষ্যপ্রমাণ চিনি দ্বারা মিষ্টকৃত পানীয়, ফলের রস ও অন্যান্য মিষ্টদ্রব্য গ্রহণের সাথে দীর্ঘস্থায়ী বিপাকীয় রোগ (যেমন অতিস্থূলতা, অ-অ্যালকোহলীয় মেদবহুল যকৃৎ রোগ, ও ২ নং প্রকারের মধুমেহ রোগ, ইত্যাদির সম্পর্ক আছে।
মার্কিন হৃৎপিণ্ড সংঘ
২০১৮ সালে মার্কিন হৃৎপিণ্ড সংঘ (আমেরিকান হার্ট অ্যাসোসিয়েশন) প্রতিদিন পুরুষদের জন্য ৯ চা চামচ (৩৬ গ্রাম) ও নারীদের জন্য ৬ চা চামচ (২৫ গ্রাম) চিনির বেশি না খাওয়ার সুপারিশ করে।
পানি
300px|thumb|জল বা পানির তিনটি অবস্থা: তরল, কঠিন ([[বরফ), এবং বাতাসে মিশ্রিত (অদৃশ্য) জলীয় বাষ্প। মেঘ হল জলীয় বাষ্প সম্পৃক্ত বাতাসে ঘনীভূত পানিবিন্দুর সমষ্টি।]]
পানি বা জল (অন্যান্য নাম: বারি, সলিল, নীর, অম্বু) হলো একটি অজৈব, স্বচ্ছ, স্বাদহীন, গন্ধহীন এবং প্রায় বর্ণহীন এক রাসায়নিক পদার্থ, যা পৃথিবীর বারিমণ্ডলের ও যে কোন জীব-কোষ বা উদ্ভিদ-কোষের একটি প্রধান উপাদান। যদিও পানি কোন প্রাণী বা উদ্ভিদকে কোন রকমের শক্তির বা  জৈব পরিপোষকের যোগান দেয় না, তবু এখনও পর্যন্ত আমরা যা জানি, তাতে সমস্ত ধরনের প্রাণের  বেঁচে থাকার জন্য পানি অপরিহার্য। এই জন্য মহাকাশ বিজ্ঞানীরা বহির্বিশ্বে প্রাণের অস্তিত্ব খোঁজার আগে প্রথমে সেখানে পানির অস্তিত্ব খোঁজেন। কারণ, এখনও মোটামুটিভাবে মনে করা হয় যে, পানি যদি না থাকে, তাহলে সেখানে প্রাণ থাকতে পারে না।
জল বা পানির রাসায়নিক সংকেত হল H2O। ইউপ্যাক (IUPAC) নিয়ম অনুযায়ী পানির রাসায়নিক নাম ডাইহাইড্রোজেন মনোঅক্সাইড। অর্থাৎ জল বা পানির একেকটি অণু একটি অক্সিজেন পরমাণু এবং দু'টি হাইড্রোজেন পরমাণুর সমযোজী বন্ধনে গঠিত। এই H2O যৌগটির একটি প্রধান বৈশিষ্ট্য হল - অপেক্ষাকৃত অল্প তাপমাত্রার পরিসরের মধ্যে এর তিনটি বিভিন্ন অবস্থা— কঠিন, তরল ও বায়বীয় পরিলক্ষিত হয়। হাইড্রোজেন পরমাণু 104.45° কোণে অক্সিজেন পরমাণুর সাথে সংযুক্ত থাকে।  এক বায়ুমণ্ডলীয় চাপে ০°‌–১০০° সেলসিয়াস তাপমাত্রার মধ্যে H2O তরল অবস্থায় থাকে— এই তরল H2O-কেই আমরা পানি বা জল বলি। ০° সেলসিয়াস তাপমাত্রায় জল বা পানি জমে কঠিন বরফে পরিণত হয় এবং ১০০° সেলসিয়াসে জল বায়বীয় অবস্থা জলীয় বাষ্পে পরিণত হয়। এই জন্য  ০° সেলসিয়াসকে বলা হয় জল বা পানির গলনাঙ্ক এবং  ১০০° সেলসিয়াসকে বলা হয় জল বা পানির স্ফুটনাঙ্ক। গলনাঙ্ক ও স্ফুটনাঙ্কের এই মান (যথাক্রমে, ০° ও ১০০° সেলসিয়াস) এক বায়ুমণ্ডলীয় চাপেই পরিলক্ষিত হয়। বলা বাহুল্য, বায়ু-চাপের পরিবর্তনের সংগে সমস্ত পদার্থের গলনাঙ্ক ও স্ফুটনাঙ্কের মানের পরিবর্তন হয়। জলীয় বাষ্প ঊর্ধ বায়ুমণ্ডলে ঠাণ্ডা হয়ে যখন সূক্ষ্ম জল-কণা ও বরফ-কণায় রুপান্তরিত হয়, তখন তাকে আমরা বলি মেঘ। যখন জল-কণাগুলি আকারে বৃদ্ধি পেয়ে পৃথিবীর ওপর নেমে আসে, তখন তাকে বলি বৃষ্টি।  যখন বরফ-কণাগুলি আকারে বৃদ্ধি পেয়ে পৃথিবীর ওপর নেমে আসে, তখন তাকে বলি তুষারপাত। এখানে আরও বলা যেতে পারে, পৃথিবীতে তরল স্ফটিক রূপেও পানির অস্তিত্ব দেখা যায়।  রাসায়নিক যৌগের নামকরণ প্রক্রিয়া অনুসারে পানির (জলের) বিজ্ঞানসম্মত নাম হল ডাইহাইড্রোজেন মনোক্সাইড।
ভূপৃষ্ঠের ৭০.৯% অংশ জুড়ে পানির অস্তিত্ব রয়েছে এবং পৃথিবীর প্রায় সমস্ত জীবের জীবনধারণের জন্যই পানি একটি অত্যাবশ্যক পদার্থ। পৃথিবীতে প্রাপ্ত পানির ৯৬.৫% পাওয়া যায় মহাসাগরে, ১.৭% ভূগর্ভে, ১.৭% হিমশৈল ও তুষার হিসেবে, একটি ক্ষুদ্র অংশ অন্যান্য বড় জলাশয়ে এবং ০.০০১% বায়ুমণ্ডলে অবস্থিত মেঘ, জলীয় বাষ্প হিসেবে ও বৃষ্টিপাত, তুষারপাত, ইত্যাদিরূপে। পৃথিবীর পানির মাত্র ২.৫% হল বিশুদ্ধ পানি এবং বাকি ৯৮.৮% হল ভূগর্ভস্থ  পানি ও বরফ। বিশুদ্ধ পানির ০.৩%-এরও কম অংশ পাওয়া যায় নদীতে, হ্রদে ও বায়ুমণ্ডলে এবং তার চেয়েও ন্যূনতর অংশ পাওয়া যায় বিভিন্ন জীবের শরীর ও উৎপাদিত পণ্যে। পৃথিবীতে পানি প্রতিনিয়তই বাষ্পীভবন, ঘনীভবন, বাষ্পত্যাগ, ইত্যাদি বিশিষ্ট পানিচক্র মাধ্যমে ঘূর্ণমান। বাষ্পীভবন ও বাষ্পত্যাগের কারণেই পৃথিবীতে বৃষ্টিপাত, তুষারপাত ইত্যাদি ঘটে।
মানব জাতি সহ অন্যান্য প্রাণীর জীবনধারণের জন্য সুপেয় পানি অপরিহার্য। গত কয়েক দশকে পৃথিবীর প্রায় সকল প্রান্তেই সুপেয় পানির সরবরাহ বৃদ্ধি পেয়েছে। কিন্তু তবুও প্রায় একশ কোটি মানুষ নিরাপদ পানি ও প্রায় আড়াইশ কোটি মানুষ স্বাস্থ্যসম্মত শৌচাগার থেকে বঞ্চিত। নিরাপদ পানির ব্যবহারের সাথে মাথাপিছু মোট দেশজ উৎপাদনের সুস্পষ্ট পারস্পরিক সম্পর্ক রয়েছে। কয়েকজন পর্যবেক্ষক অনুমান করেছেন যে ২০২৫ সালের মধ্যে বিশ্বের জনসংখ্যার অর্ধেকাংশেরও বেশি পানি সংক্রান্ত সঙ্কটের সম্মুখীন হবে। নভেম্বর, ২০০৯-এ প্রকাশিত একটি সাম্প্রতিক রিপোর্ট অনুসারে ২০৩০ সালের মধ্যে কয়েকটি উন্নয়নশীল অঞ্চলে যোগানের তুলনায় পানির চাহিদা ৫০% ছাড়িয়ে যাবে। বিশ্ব অর্থনীতিতে পানি একটি গুরুত্বপূর্ণ ভূমিকা পালন করে কারণ পানি বহু রাসায়নিক পদার্থের দ্রাবক হিসেবে কাজ করে এবং বিভিন্ন শিল্পে শীতলীকরণ এবং পরিবহনের কাজে সহায়তা করে। মানুষের ব্যবহৃত বিশুদ্ধ পানির প্রায় ৭০% ব্যবহৃত হয় কৃষিকার্যে।
রাসায়নিক ও ভৌত ধর্ম
left|thumb|পানির অণুগুলির মধ্যে [[হাইড্রোজেন বন্ধনীর প্রতিরূপ]] right|thumb|একফোঁটা পানির আঘাতে পানিতে কৈশিকীয় তরঙ্গ তৈরী হয় এবং সাময়িকভাবে ফোয়ারার মত ছিটকে ওপরের দিকে উঠে যায় thumb|right|[[বরফগুঁড়ো উইলসন বেন্টলী কৃত, ১৯০২]] thumb|right|[[মাকড়সার জাল|মাকড়সার জালে লেগে যাওয়া শিশির]] right|thumb|[[পারদ (মৌল)|পারদের ও পানির কৈশিকীয় ক্রিয়ার তুলনা]] পানির রাসায়নিক সংকেত হল H2O: পানির একটি অণুতে দু'টি হাইড্রোজেন পরমাণু একটি অক্সিজেন পরমাণুর সাথে সমযোজী বন্ধনে আবদ্ধ থাকে। পদার্থের তিনটি অবস্থাতেই পৃথিবীতে পানির অস্তিত্ব বিদ্যমান। পানীয় বাষ্প ও মেঘ হিসেবে আকাশে, সমুদ্রের পানি হিসেবে মহাসাগরে, হিমশৈল হিসেবে মেরু অঞ্চলের মহাসাগরে, হিমবাহ ও নদী হিসেবে পর্বতে এবং ভূগর্ভে পানির অস্তিত্ব পাওয়া যায়।
মনে করা হয় বৃহদাকার গ্রহগুলির অভ্যন্তরে উচ্চ চাপ ও তাপমাত্রায়, পানি আয়নিত অবস্থায় থাকে। ওই অবস্থায় পানির অণুগুলি ভেঙ্গে গিয়ে হাইড্রোজেন ও অক্সিজেন আয়নের একটি মাধ্যম তৈরী করে। আরো বেশি চাপে অক্সিজেন কেলাসিত হয়ে গেলেও হাইড্রোজেন আয়নগুলি মুক্তভাবে অক্সিজেন আয়নের কেলাসের সজ্জার মধ্যে ভেসে বেড়ায়। এই বিশেষ অবস্থাকে পানির অতিআয়নিত অবস্থা বলে।
পানির মুখ্য ভৌত ও রাসায়নিক ধর্মগুলি হল:
স্বাদ ও গন্ধ
বিভিন্ন ধরনের পদার্থ পানিতে দ্রবীভূত হয়ে তাতে বিভিন্ন স্বাদ ও গন্ধের সৃষ্টি করতে পারে। মানুষ ও অন্যান্য প্রাণী তাদের ইন্দ্রিয়ের দ্বারা অনুভব করতে সক্ষম যে কোন পানি পান করার উপযুক্ত। কোন প্রাণীই লবণাক্ত অথবা দূষিত পানি পান করে না। ঝরনার পানি এবং খনিজ মিশ্রিত পানিতে যে স্বাদ পাওয়া যায় তা সেই পানিতে মিশ্রিত খনিজ পদার্থ থেকে উদ্ভূত। কিন্তু বিশুদ্ধ পানি (H2O) সম্পূর্ণ স্বাদহীন ও গন্ধহীন। খনিজ মিশ্রিত পানির বাণিজ্যিক বিজ্ঞাপনে যে বিশুদ্ধতার দাবি করা হয় তা আসলে পানিতে কোন ধরনের জীবাণু, দূষিত পদার্থ অথবা বিষের অনুপস্থিতিকেই নির্দেশ করে। প্রকৃত অর্থে সেই পানি বিশুদ্ধ নয় কারণ তাতে বিভিন্ন খনিজ পদার্থ মিশ্রিত থাকে।
শব্দগত ব্যুৎপত্তি
পানীয় [সংস্কৃত ধাতু √ পা + অনীয়] শব্দটির সামান্য পরিবর্তিত হয়ে "পানি" শব্দ তৈরি হয়েছে। এই শব্দটি বাংলায় মূলত মুসলিমরা ব্যবহার করে থাকে। সমোচ্চারিত পাণি, যার অর্থ হাত, এটি সংস্কৃত ধাতু √ পণ্ + ই = পাণি থেকে এসেছে। অপরদিকে "পানি" শব্দটি এসেছে সংস্কৃত ধাতু √ পানি্ + অ = পানি থেকে। "জল" শব্দটি এসেছে সংস্কৃত ধাতু √ জল্‌ + অ = জল থেকে। এই শব্দটি  মূলত ভারতবর্ষের হিন্দু বাঙালিরা ব্যবহার করে থাকে। আর পানি শব্দটি বাংলাদেশের সকল ধর্মালম্বী ব্যবহার করে এবং ভারতীয় উপমহাদেশে বেশির ভাগ মানুষ পানি শব্দ ব্যবহার করে থাকেন।
স্বাস্থ্য ও দূষণ
স্বাস্থ্য ভাল রাখার জন্য বিশুদ্ধ পানি অত্যন্ত গুরুত্ব পূর্ণ। দূষিত পানি পান করার দ্বারা মানবদেহে বিভিন্ন প্রকার রোগে আক্রান্ত হয়। দূষিত পানি পান করার ফলে বিশেষ করে কিডনি আক্রান্ত হয়। আমরা অনেকে বিশুদ্ধ পানি পান করার প্রতি মনোযোগী নয়। আমরা যারা শহরে বসবাস করি তারা অন্তত পানি ফুটিয়ে খাওয়ার চেষ্টা করি। শহরের মানুষেরা সাধারণত সকলে ট্যাংকির পানি ব্যবহার করে থাকি। অনেক দিন যাবত ট্যাংকি পরিষ্কার না করার কারণে ট্যাংকিতে শেওলা ও ময়লাতে পরিপূর্ণ থাকে। আমরা অনেকে সে দিকে মনোযোগ দেই না। আমরা চেষ্টা করব পানির ট্যাংকি যাতে পরিষ্কার পরিছন্ন থাকে। তাহলে আমরা পানি বাহিত বিভিন্ন রোগ হতে মুক্তি পাব।
কৃষি
thumb|right|কৃষিজমিতে সেচ কৃষিতে পানির সর্বাপেক্ষা গুরুত্বপূর্ণ ব্যবহার হল সেচে। কয়েকটি উন্নয়নশীল দেশে সেচে পানির প্রায় ৯০% ব্যবহৃত হয় এবং অর্থনৈতিক ভাবে উন্নত দেশগুলিতেও পানির সিংহভাগই ব্যবহৃত হয় সেচে (মার্কিন যুক্তরাষ্ট্রে বিশুদ্ধ পানির প্রায় ৩০% সেচে ব্যবহৃত হয়)।
পান করা
মূল নিবন্ধ: পেয় পানি
পি. বালচন্দ্রন
পদ্মনভন বালচন্দ্রন নায়র (പി. ബാലചന്ദ്രൻ; ২ ফেব্রুয়ারি ১৯৫২ - ৫ এপ্রিল ২০২১) ছিলেন একজন ভারতীয় লেখক, নাট্যকার, পরিচালক ও অভিনেতা। তিনি মালয়ালম সাহিত্য ও মালয়ালম চলচ্চিত্রে তার কাজের জন্য পরিচিত ছিলেন। তিনি ১৯৮৯ সালে পাবম উসমান নাটকের জন্য কেরল সাহিত্য অকাদেমি পুরস্কার এবং প্রতিরূপঙ্গল নাটকের জন্য কেরল পেশাদার নাটক পুরস্কার লাভ করেন। তার রচিত উল্লেখযোগ্য চলচ্চিত্র হল উল্লাদাক্কাম (১৯৯৪), পবিত্রম (১৯৯৫), অগ্নিদেবন (১৯৯৫), পুনরধিবসম (২০০০), ও কাম্মাত্তি পাদম (২০১৬)। ২০১২ সালে তিনি ইবান মেঘরুপন চলচ্চিত্র দিয়ে পরিচালক হিসেবে আত্মপ্রকাশ করেন। এছাড়া তিনি কয়েকটি চলচ্চিত্রেও অভিনয় করেন, তন্মধ্যে উল্লেখযোগ্য হল ত্রিবন্দ্রুম লজ (২০১২)। তিনি ২০২১ সালের ৫ই এপ্রিল বাইকমে তার নিজ বাড়িতে মৃত্যুবরণ করেন।
প্রারম্ভিক জীবন
বালচন্দ্রন ১৯৫২ সালের ২রা ফেব্রুয়ারি কেরল রাজ্যের কোল্লাম জেলার ষষ্ঠমকোট্টায় জন্মগ্রহণ করেন। তার পিতা পদ্মনভ পিল্লাই এবং মাতা সরস্বতী বাঈ। তিনি ত্রিশূরের স্কুল অব ড্রামা অ্যান্ড ফাইন আর্টস থেকে স্নাতক সম্পন্ন করেন। তিনি এমজি বিশ্ববিদ্যালয়ের স্কুল অব লেটার্সে এবং পরে স্কুল অব ড্রামাতে অধ্যাপনা করতেন।
কর্মজীবন
তার চলচ্চিত্র রচনার সূত্রপাত ঘটে মোহনলাল অভিনীত আঙ্কল বান (১৯৯১) দিয়ে। যদিও এটি একটি বিদেশি চলচ্চিত্রের মালয়ালম চলচ্চিত্ররূপ, তিনি তার পরবর্তী চলচ্চিত্র উল্লাদাক্কাম (১৯৯৪) দিয়ে তার বিশেষত্ব দেখান। তার রচিত পবিত্রম (১৯৯৫) চলচ্চিত্রটিতে দুই ভাই বোনের সম্পর্ক তুলে ধরা হয়েছে, যাদের বয়সের ব্যবধান প্রায় ৩০ বছর। এছাড়া তিনি অগ্নিদেবন (১৯৯৫), পুনরধিবসম (২০০০), ও কাম্মাত্তি পাদম (২০১৬) চলচ্চিত্রের চিত্রনাট্য রচনা করেন। ২০১২ সালে মালয়ালম মহাকবি পি. কুনিরামন নায়রের জীবনীনির্ভর ইবান মেঘরুপন চলচ্চিত্র দিয়ে পরিচালক হিসেবে আত্মপ্রকাশ করেন। এটি তার একমাত্র পরিচালিত চলচ্চিত্র।
নাট্যকার হিসেবে তিনি পাবম উসমান নাটকের জন্য সর্বাধিক পরিচিত। এই রচনার জন্য তিনি কেরল সাহিত্য অকাদেমি পুরস্কার লাভ করেন। এছাড়া একই বছর তিনি প্রতিরূপঙ্গল নাটকের জন্য কেরল পেশাদার নাটক পুরস্কার লাভ করেন।
ব্যক্তিগত জীবন ও মৃত্যু
তিনি শ্রীলতার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন শ্রীকান্ত ও পার্বতী।
তিনি ২০২১ সালের ৫ই এপ্রিল ৬৯ বছর বয়সে বাইকমে তার নিজ বাড়িতে মৃত্যুবরণ করেন।
মোহাম্মদ দানেশ
হাজী মোহাম্মদ দানেশ (২৭শে জুন ১৯০০ – ২৮ জুন ১৯৮৬) অবিভক্ত ব্রিটিশ ভারতের একজন কৃষক নেতা যিনি ১৯৪৭ খ্রিষ্টাব্দে পাকিস্তান প্রতিষ্ঠার পর পূর্ব পাকিস্তানের রাজনীতিতে গুরুত্বপূর্ণ ভূমিকা রেখেছেন। তাকে তেভাগা আন্দোলনের 'জনক' হিসাবে আখ্যায়িত করা হয়। তিনি পূর্ব পাকিস্তানের স্বাধিকার আন্দোলনের অন্যতম প্রবক্তা। তিনি পূর্ব বাঙ্গলার কমিউনিস্ট আন্দোলনে সক্রিয় ছিলেন। তার নামে প্রতিষ্ঠিত দিনাজপুরের কৃষি কলেজ ১৯৯৯ খ্রিষ্টাব্দে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়-এ উন্নীত হয়।
ব্রিটশ বিরোধী আন্দলনে নেতৃত্বদানকারী যে ক'জন বরেণ্য ব্যক্তির নাম ইতিহাসের পাতায় স্বর্ণাক্ষরে লেখা রয়েছে তাঁদের মধ্যে হাজি মোহাম্মদ দানেশ অন্যতম। ঠাকুরগাঁও  তথা বৃহত্তর দিনাজপুরের মেহনতি মানুষের মুক্তির সংগ্রামে আজীবন নিজেকে উৎসর্গ করেছেন এই বিপ্লবী নেতা।
প্রারম্ভিক জীবন
হাজী মোহাম্মদ দানেশ ১৯০০ খ্রিষ্টাব্দের ২৭শে জুন ব্রিটিশ ভারতের বাংলা প্রেসিডেন্সির দিনাজপুর জেলার বোচাগঞ্জ থানার সুলতানপুর গ্রামে এক মুসলিম কৃষক পরিবারে জন্মগ্রহণ করেন। দানেশ আলিগড় মুসলিম বিশ্ববিদ্যালয়ে পড়াশোনা করেন। এখান থেকে তিনি ১৯৩১ সালে স্নাতকোত্তোর ডিগ্রি লাভ করেন। ১৯৩২ সালে তিনি আইনে ডিগ্রি লাভ করেন এবং দিনাজপুর জেলা আদালতের বারে যোগ দেন।
রাজনেতিক
১৯৩০ এর দশকে দানেশ বাংলার কমিউনিস্ট সংগঠনে সক্রিয় হন। তিনি মূলত ভারতের কমিউনিস্ট পার্টির বঙ্গীয় প্রাদেশিক সংগঠনের যুক্ত হন। তেভাগা আন্দোলনে অংশ নেয়ার জন্য ১৯৩৮ সালে তিনি দুইবার গ্রেপ্তার হন। ১৯৩৮ থেকে ১৯৪২ সাল পর্যন্ত তিনি তোলাবাটি আন্দোলন, সুসংদবদ্ধ আন্দোলন, গান্ডি আদায় বন্ধ আন্দোলন, ‘জাল যার জলা তার’ আন্দোলন করেন ও গ্রেফতার হন। ১৯৩৮ সালে তিনি কৃষক আন্দোলন সংগঠিত করেন। ১৯৪২ সালে তিনি বঙ্গীয় কৃষক সম্মেলনের অন্যতম উদ্যোক্তা এবং ১৯৪৫ সালে মুসলীম লীগে যোগদান করেন। তিনি ১৯৪৬ থেকে ১৯৪৭ সালের মাঝামাঝি বাংলাদেশ ও ভারতে পশ্চিমবঙ্গের ১৯টি জেলায় ৬০ লাখ বর্গাচাষী নিয়ে তিন ভাগের দুই ভাগ আদায়ের জন্য জমিদার ও জোতদারদের বিরুদ্ধে মুখোমুখি সংগ্রাম করেন। ১৯৪৬ সালে মুসলিম লীগ থেকে বহিস্কৃত হয়ে তিনি কারাভোগ করেন এবং ১৯৪৭ সালে মুক্তিলাভ করেন। ১৯৫২ সালে গণতন্ত্রী দল নামে একটি নতুন রাজনৈতিক দল গঠন করেন এবং ঐ দলের সভাপতি নির্বাচিত হন।
এই দল পূর্ব বাংলার প্রাদেশিক নির্বাচনে এ কে ফজলুল হকের নেতৃত্বে যুক্তফ্রন্টে যোগ দেয় নির্বাচনে যুক্তফ্রন্ট মুসলিম লীগকে পরাজিত করে। ১৯৫৩ সালে গণতন্ত্রী দল যুক্তফ্রন্ট্রে যোগ দিলে তিনি ১৯৫৪ সালের নির্বাচনে দিনাজপুর জেলা থেকে পূর্ব বঙ্গ আইন পরিষদের সদস্য নির্বাচিত হন। অতপর কেন্দ্রীয় সরকার কর্তৃক ৯২-ক ধারা জারি করে পূর্ববঙ্গ যুক্তফ্রন্ট মন্ত্রিসভা ভেঙ্গে দিলে তিনি গ্রেফতার হন এবং ১৯৫৬ সালে মুক্তি লাভ করেন। ১৯৫৭ সালে গণতন্ত্রী দলকে ন্যাশনাল আওয়ামী পার্টির (ন্যাপ) সাথে যুক্ত করেন। ন্যাপের প্রতিষ্ঠাতা ছিলেন মজলুম নেতা বলে খ্যাত মাওলানা আবদুল হামিদ খান ভাসানী। দানেশ ন্যাপের ভাইস প্রেসিডেন্ট ও পরে জেনারেল সেক্রেটারি হন।
১৯৫৮ সালে সামরিক আইন জারির পর আইয়ুব খানের সামরিক সরকার কর্তৃক দানেশ গ্রেপ্তার হন। তিনি আইয়ুব খানের শাসনের একজন খ্যাতনামা সমালোচক হয়ে উঠেন। শাসনব্যবস্থা কর্তৃক গণতন্ত্র দমন এবং এর যুক্তরাষ্ট্র পন্থি নীতিকে তিনি আক্রমণ করেন। ন্যাপের ভাইস প্রেসিডেন্ট থাকা অবস্থায় দানেশ শেখ মুজিবুর রহমান কর্তৃক উত্থাপিত ছয় দফা আন্দোলনের বিরোধিতা করেন। পূর্ব বাংলার কৃষকদের বিষয়ে কোনো উল্লেখ না থাকায় এবং ছয় দফায় পূর্ব পাকিস্তানকে পশ্চিম পাকিস্তান থেকে আলাদা করার বিচ্ছিন্নতাবাদি ধারণা রয়েছে দাবি করে তিনি এর সমালোচনা করেন। পরে মাওলানা ভাসানির নেতৃত্বের বিরোধিতা করে তিনি ন্যাপ থেকে পদত্যাগ করেন। আইয়ুব খানের বিরুদ্ধে আন্দোলনে দানেশের সাথে মাওলানা ভাসানির মতপার্থক্য ছিল। তার পদত্যাগের পর ন্যাপের অনেক নেতৃস্থানীয় কর্মী দল ত্যাগ করেন।
বাংলাদেশ স্বাধীন হওয়ার পর ১৯৭৩ সালে দানেশ জাতীয় গণমুক্তি ইউনিয়ন গঠন করেন। বাংলাদেশ কৃষক শ্রমিক আওয়ামী লীগ (বাকশাল) ছাড়া অন্যসব রাজনৈতিক দল নিষিদ্ধ হওয়ার পর দানেশ বাকশালে যোগ দেন এবং এর কেন্দ্রীয় কমিটির সদস্য হন। ১৯৭৬ সালে তিনি গণমুক্তি ইউনিয়ন পুনরায় গঠন করেন। পর ১৯৮০ সালে গণতান্ত্রিক পার্টি নামক দল গঠনের জন্য ইউনিয়ন বিলুপ্ত করেন। ১৯৮৬ সালে গণতান্ত্রিক পার্টিকে তৎকালীন রাষ্ট্রপতি হুসেইন মুহাম্মদ এরশাদের জাতীয় পার্টির সাথে যুক্ত করা হয়।
তেভাগা আন্দোলন
উত্তরবঙ্গই ছিল তেভাগা আন্দোলনের সুতিকাগার। উত্তরবঙ্গে এই আন্দোলনের উদ্ভব হওয়ার কারণ ছিল উত্তরবঙ্গ বরাবর জোতদার প্রধান তথা জোতদার শাসিত এলাকা। যারা এই আন্দোলনের নেতৃত্বে ঝাঁপিয়ে পড়েন এবং শত বাধা বিপত্তি অতিক্রম করে আন্দোলনকে সার্থকতার উদ্দিষ্ট লক্ষ্যে এগিয়ে নেওয়ার মরণপণ সংগ্রাম করেন সেই নেতারা অধিকাংশই ছিলেন উত্তরবঙ্গবাসী। তারা হলেন দিনাজপুরের হাজী মো. দানেশ, রিপন রায়(পার্বতীপুর থেকে), গুরুদাস তালুকদার, বরদা চক্রবর্তী, রূপনারায়ন রায়, হেলেকেতু সিং প্রমুখ বিপ্লবী নেতারা ছিলেন আন্দোলনের স্বাপ্নিক রূপকার। তার মধ্যে তেভাগা আন্দোলনের সর্বাধিক ত্যাগী ও তেজস্বী নেতারূপে হাজী মো. দানেশের নামটি ‘প্রবাদ পুরুষে’ পরিণত হয়। বর্গাচাষীদের অধিকার আদায়ের লক্ষ্যে তিনি উত্তরবঙ্গে তেভাগা আন্দোলন সংগঠিত করেন। তেভাগা আন্দোলনের প্রস্তুতি পর্বে দাবি ছিল ১। উৎপন্ন ফলের তিন ভাগের দু’ভাগ চাই। ২। জমিতে চাষীর দখল স্বত্ব দিতে হবে। ৩। শতকরা সাড়ে বারো ভাগের বেশি অর্থাৎ মণকরা ধানের পাঁচ সেরের বেশি সুদ নেই। ৪। হরেক রকমের আবোয়ারসহ বাজে কোনো কর আদায় করা চলবে না। ৫। রশিদ ছাড়া কোনো আদায় নেই। ৬। আবাদযোগ্য সব পতিত জমি আবাদ করতে হবে। ৭। জোতদারের পরিবর্তে ভাগচাষীদের খোলানে ধান তুলতে হবে।
তারা ৩টি স্লোগান নিয়ে এগিয়ে এসেছিল (ক) নিজ খোলানো ধান তোল। (খ) আধা নয় তেভাগা চাই। (গ) কর্জ ধানে সুদ নাই। ‘ইনকিলাব জিন্দাবাদ’। পশ্চিমবঙ্গের জলপাইগুড়ি জেলা, তৎকালীন ময়মনসিংহ জেলার দুর্গাপুর থানার বাহের খালী গ্রামের রাসমনি, দিনাজপুরের কৌশলা কার্মায়নী, যশোদা রাণী, ঠাকুরগাঁয়ের রাণীশংকৈলের ভান্ডারিয়া, দিনাজপুরের ঠুমনিয়ার সুরমা সিং, সুকুর চাঁদ, নবাবগঞ্জের রামচন্দ্রপুরের জমিদার বাড়ির রাজবধুর নেতৃত্বে নাচোলের সাঁওতাল, মুড়িয়াল সর্দার, রাজবংশী মাহাতো হিন্দু-মুসলিম সব সম্প্রদায়ের বর্গাচাষীরা অস্তিত্বের প্রশ্নে একাত্ম হয়েছিলেন। এ আন্দোলন বিস্তার লাভ করে বেশিরভাগ ভাবপ্রবন কোচ রাজবংশী ও সাঁওতাল আদিবাসীদের মধ্যে। তারাই ছিল বেশিরভাগ শোষিত ও বঞ্চিত সম্প্রদায়। নেতাদের উস্কানিতে যখন থেকে জোতদারের সম্মতি ব্যতিরেকে কাটা ধানের পুঞ্জ জোতদারের খামারের পরিবর্তে আধিয়ারে নিজ নিজ বাড়ির উঠানে তুলতে শুরু হয় এবং মাড়াই ধান তিন ভাগ করে দুই ভাগ নিজের জন্য রেখে বাকি ভাগ জোতদারদের দিতে শুরু করে তখনই জোতদার শ্রেণির কলিজায় আঘাত পড়ে। কিন্তু জোতদারদের পক্ষে কিছু করবার উপায় ছিল না সমবেত ক্রুদ্ধ আধিয়ারগণের উত্থানের বিরুদ্ধে। তেভাগা আন্দোলনের ফলে ইংরেজ সরকার দলন নীতির পথে অগ্রসর হয়। রাজশাহী বিভাগীয় কমিশনার ত্রিশ পঁয়ত্রিশ হাজারের মতো উত্তেজিত কৃষক শ্রমিক জনতার উপর গুলি চালানের নির্দেশ দেয়। ফলে কমপক্ষে পঁয়ত্রিশ জন নিহত এবং বহু মিছিলকারীর আহত হবার মধ্য দিয়ে তেভাগা আন্দোলনের প্রথম সশস্ত্র বিপ্লবটি সংগঠিত হয়। ১৯৫০ সালে দ্বিতীয় বিপ্লব সংগঠিত হয়। সরকার তখন নাচোলের ১২ টি গ্রাম আগুন লাগিয়ে পুড়িয়ে ফেলে। অসংখ্য রমণীকে বলাৎকার করে, গুলি করে হত্যা করে নির্বিচারে, ইলা মিত্র গ্রেফতার ও নির্যাতনের শিকার হন। ১৯৫০ সালে পূর্ববঙ্গ অধিগ্রহণ ও প্রজাতন্ত্র আইন প্রজাস্বত্ত্ব আইন প্রণয়নে প্রভাব বিস্তার করেছিল তেভাগা আন্দোলন।তিনি তেভাগা আন্দলনের অন্যতম নেতা ছিলেন।বিশেষ করে রংপুর ও দিনাজপুরের কৃষকদের মর্ম বুঝেছিলেন।এ সমায় রিপন, হাজী মো.দানেস এর পক্ষে আন্দলনে যোগ দেন।
১৯৫৪ যুক্তফ্রন্ট নির্বাচন
হাজী মুহাম্মদ দানেশ দিনাজপুর সেন্ট্রাল আসন থেকে যুক্তফ্রন্টের প্রার্থী হিসেবে নির্বাচনে প্রতিদ্বন্ধিতা করেন। তিনি ১৯,০৮৫ ভোট পেয়ে নির্বাচিত হন। তাঁর নিকটতম প্রতিদ্বন্ধি ছিলেন মুসলিম লীগের প্রার্থী খোরশেদ আলী আহমেদ। তিনি পেয়েছিলেন ৬৩৯৮ ভোট।
মৃত্যু ও স্মৃতি
হাজি মুহাম্মদ দানেশ ১৯৮৬ সালের ২৮ জুন ঢাকায় মৃত্যুবরণ করেন। হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় তার নামে নামকরণ করা হয়েছে। পূর্বে এটি কৃষি বিষয়ক প্রশিক্ষণ প্রতিষ্ঠান ছিল।
স্যাটসে বুট
স্যাটসে বুট (Saatse saabas Саатсеский сапог) রাশিয়ান ১১৫ হেক্টর (২৮০ একর) অঞ্চল জুড়ে বিস্তৃত ভূখণ্ড যা এস্তোনিয়ান গ্রাম লুতেপা এবং সেসনিকির বুক চিরে ১৭৮ নম্বর রাস্তা দিয়ে প্রসারিত হয়েছে। জমির টুকরোটি বুটের সাথে সাদৃশ্যপূর্ণ, এ কারণেই এই জায়গার এমন নাম দেওয়া হয়েছে।
এটি উল্লেখযোগ্য যে, এখন পর্যন্ত এস্তোনিয়ান গ্রামগুলি সেসনিকি, উলিটিনা এবং স্যাটসে কার্যকরভাবে ছিটমহল ছিল, কারণ রাস্তা দিয়ে তারা কেবল রাশিয়ান অঞ্চল দিয়ে ৯০০ মিটার (৩০০০ ফুট) ভ্রমণে পৌঁছতে পারত। রাশিয়ার এই অঞ্চলে গাড়ি চালানোর জন্য কোনো অনুমতির প্রয়োজন হয়ে না, যদিও এই অঞ্চল দিয়ে পায়ে হাঁটা বা গাড়ি থামানো নিষিদ্ধ। যদি চালক নিয়ন্ত্রণের মধ্যে গাড়িটি থামানো হয় তবে তাদেরকে গ্রেপ্তার করে জিজ্ঞাসাবাদ করা হতে পারে এবং জরিমানাও করা হতে পারে । তবে থামানোর কারণ যদি  ড্রাইভারের নিয়ন্ত্রণের বাইরে থাকে যেমনঃ জ্বালানী ফুরিয়ে যায় তখন স্যাটসের এস্তোনীয় সীমান্ত বিভাগের সাথে যোগাযোগ করতে হবে এবং তারা আসা ও  সাহায্য  করার আগে পর্যন্ত বাহনটি ছাড়া যাবে না। রাস্তার একটি নুড়ি পৃষ্ঠ রয়েছে। রাশিয়া এস্তোনিয়াকে  রাস্তাটি রক্ষণাবেক্ষণের অনুমতি দিয়েছে, তবে রাস্তাটি প্রশস্ত করার অনুমতি দেয়নি।
২০০৮ সালে মাতসুরির সাথে সেশনিকি সংযোগকারী একটি নতুন রাস্তা চালু হয়, এটি 'বুট' দিয়ে না গিয়ে পূর্বোক্ত গ্রামগুলিতে পৌঁছানো সম্ভব করে তোলে। ভার্সকা থেকে যদি যাওয়া হয়ে  তবে এটি একটি ১৫-২০ কিলোমিটােরর (৯-১২মাইল) পথে।
ইতিহাস
এস্তোনীয়—রাশিয়ান সীমান্তটি ১৯৪৪ সালে সেতুমায়  প্রতিষ্ঠা করা হয়েছিল যখন এস্তোনীয় পেটশেরি অংশটির বেশিরভাগ অঞ্চল রাশিয়ান এসএফএসআর এর অধিনে চলে গিয়েছিল। সোভিয়েত যুগে এটি ছিল সোভিয়েত ইউনিয়নের দুটি নির্বাচনী প্রজাতন্ত্রের মধ্যে কেবল প্রশাসনিক সীমানা। ১৯৯১ সালে এস্তোনিয়া আবার স্বাধীনতা অর্জন করে এবং তখন থেকে একই সীমান্ত (আনুষ্ঠানিকভাবে এস্তোনিয়ার দ্বারা 'নিয়ন্ত্রণের রেখা' হিসাবে পরিচিত) দু'দেশের মধ্যে আন্তর্জাতিক সীমানা হিসেবে বিবেচিত হয়। এখানকার  সীমানাটির আকার বিষম হওয়ার কারণ হল এই অঞ্চলটি ঐতিহাসিকভাবে আরও ২  কিলোমিটার পূর্ব দিকে গোরোদিশে নামক  গ্রামে একটি খামারের মালিকানাধীন ছিল।
ভবিষ্যত
নতুন এস্তোনিয়ান—রাশিয়ান সীমান্ত চুক্তি অনুসারে, বুটটি সোজা করা হবে এবং একই সাথে সীমান্ত জটিলতা বাদ দিয়ে দেওয়ার কথাও বলা হয়ে। বলা হয় বুটের অঞ্চলটি এস্তোনিয়াকে দিয়ে দেওয়া হবে, ভারস্কা ও মেরিমি অঞ্চল দু'টির বিনিময়ে। ২০০৫ সালের  চুক্তিটিতে এস্তোনিয়া এবং রাশিয়ার পররাষ্ট্রমন্ত্রীগণ  স্বাক্ষর করেন এবং আবারও ২০১৪ সালে নতুন করে চুক্তিটিতে স্বাক্ষরিত হয়।
পাই দিবস
thumb|right|200 px| [[ম্যাসাচুসেট্‌স ইনস্টিটিউট অফ টেকনোলজিতে পাই দিবস উদ্‌যাপনের কেক]] thumb|right|200px|ইউনিভার্সিটি অফ ওয়াটারলুতে বিনামূল্য পাই পরিবেশন করা হচ্ছে। thumb|right|200px|পাই দিবসের জনক ল্যারি শ।
পাই দিবস কখনও কখনও ১৪ই মার্চ দুপুর ১টা ৫৯ মিনিটে উদ্‌যাপন করা হয়। ঐ দিন দুপুর ১টা ৫৯ মিনিটকে পাই মিনিট নামে আখ্যায়িত করা হয়। দুপুর ১টা ৫৯ মিনিট ২৬ সেকেন্ডকে পাই সেকেন্ড বলা হয়। পাই সেকেন্ডে পাই দিবস পালনের মধ্য দিয়ে পাইয়ের মানের (৩.১৪১৫৯২৬) কাছাকাছি সময়ে দিবসটি উদ্‌যাপন করা সম্ভব হয়।
পাই দিবস আপেক্ষিকতার তত্ত্ব প্রদানের জন্য সুখ্যাত বিজ্ঞানী আইনস্টাইনেরও জন্মদিন। এই দিনে মৃত্যুবরণ করেন আরেক বিশ্বখ্যাত পদার্থবিদ স্টিভেন হকিং।
আপাত পাই দিবস বিভিন্ন দিবসে উদযাপিত হয়ে থাকে। ২২-এ জুলাই (২২/৭) তারিখটি এদের মধ্যে সবচেয়ে পরিচিত। এছাড়াও ১০-ই নভেম্বর, যা কিনা বছরের ৩১৪ তম দিন (অভিবর্ষ বা লিপ ইয়ারের ক্ষেত্রে ৯-ই নভেম্বর) আপাত পাই দিবস হিসেবে উদযাপিত হয়। কোথাও কোথাও ২১-এ ডিসেম্বর (বছরের ৩৫৫-তম দিন) এবং লিপ ইয়ারের ক্ষেত্রে ২০-এ ডিসেম্বর দুপুর ১:১৩ মিনিটে চৈনিক পাই ভগ্নাংশের (৩৫৫/১১৩) সাথে মিল রেখে আপাত পাই দিবস উদ্‌যাপন করা হয়। 1.১৯৮৮ সালে প্রথমবারের মতো পাই দিবস পালিত হয় সানফ্রানসিসকো-এর একটি বিজ্ঞান জাদুঘরে। জাদুঘরের বৃত্তাকার স্থানে এর কর্মচারী ও দর্শনার্থীরা মিলে কেক (পাই) খেয়ে দিনটি উদ্‌যাপন করেন। ঐ জাদুঘরের কর্মকর্তা ল্যারি শ এই দিবস উদ্‌যাপনের উদ্যোক্তা বলে তাকে “পাই‌‌-এর রাজপুত্র” বলা হয়। জাদুঘর কর্তৃপক্ষ এরই মধ্যে দ্বিতীয় জীবনে প্রথম পাই দিবস উদ্‌যাপনকে যোগ করেছে। ম্যাসাচুসেট্‌স ইনস্টিটিউট অফ টেকনোলজি অনেক সময় তাদের নতুন শিক্ষার্থীদের গ্রহণপত্র পাই দিবসে ডাকে দিয়ে থাকে।
বাংলাদেশে পাই দিবস
২০০৬ সাল থেকে বাংলাদেশে পাই দিবস উদযাপিত হচ্ছে। বাংলাদেশ গণিত অলিম্পিয়াড কমিটির উদ্যোগে দেশে এই দিবস উদ্‌যাপন শুরু হয়। দেশের বেশ কিছু গণিত ক্লাব ও শিক্ষা প্রতিষ্ঠানে নানা আয়োজনের মধ্যে দিবসটি পালিত হয়। আয়োজনের মধ্যে রয়েছে পাই শোভাযাত্রা, পাই-এর মান বলা, পাই নিয়ে আলোচনা ইত্যাদি। ২০১৫ সালে পাই দিবস উপলক্ষে শাহজালাল বিজ্ঞান ও প্রযুক্তি বিশ্ববিদ্যালয়ে (শাবিপ্রবি) প্রধান ফটক থেকে প্রবেশপথের এক কিলোমিটারজুড়ে পাইয়ের ২০১৫ টি মান আঁকা শুরু করেন বিজ্ঞানের জন্য ভালোবাসা নামে সংগঠনটির সদস্যরা। এছাড়া রয়েছে পাই দিবসের শুভেচ্ছা বিনিময়। ক্রমেই এটি আরো জনপ্রিয় হয়ে উঠছে।
হালিমা খাতুন
অধ্যাপক হালিমা খাতুন (২৫ আগস্ট ১৯৩৩ - ৩ জুলাই ২০১৮) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা ও শিশু সাহিত্য রচনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন।
কর্মজীবন
খাতুন খুলনা করনেশন স্কুল ও আর কে গার্লস কলেজে শিক্ষকতা করার মাধ্যমে তার কর্মজীবন শুরু করেন। পরে তিনি ঢাকা বিশ্ববিদ্যালয়ের শিক্ষা গবেষণা ইনস্টিটিউটে যোগ দেন ও ১৯৯৭ সালে অবসর গ্রহণ করেন সেখান থেকে।
পুরস্কার ও সম্মননা
তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে মরনোত্তোর একুশে পদক লাভ করেন। এছাড়াও তিনি ভাষা আন্দোলনে সাহসী ভূমিকার স্বীকৃতি স্বরূপ বাংলাদেশ শিল্পকলা একাডেমী কর্তৃক ভাষা সৈনিক সম্মাননা এবং সাহিত্যক্ষেত্রে তার অবদানের জন্য বাংলাদেশ শিশু একাডেমি সাহিত্য পুরস্কার ও লেখিকা সংঘ পুরস্কার লাভ করেন।
প্রাথমিক জীবন
তার একমাত্র মেয়ে প্রজ্ঞা লাবনী একজন আবৃত্তি শিল্পী এবং বই প্রকাশক। তার ভাতিজী সুবর্ণা মুস্তফা একজন অভিনেত্রী।
মৃত্যু
২৮ জুন ২০১৮ সালে বৃহস্পতিবার গুরুতর অসুস্থ অবস্থায় তাকে ঢাকার গণস্বাস্থ্য নগর হাসপাতালে ভর্তি করা হয়েছিল। অবস্থার অবনতি হলে ৩০ জুন শনিবার তাকে ইউনাইটেড হাসপাতালে নেওয়া হয়। তিনি হৃদরোগ, কিডনি জটিলতা, রক্তদূষণের মতো নানা জটিলতা নিয়ে ইউনাইটেড হাসপাতালের সিসিইউতে ছিলেন। ৩ জুলাই তিনি সেখানে মৃত্যুবরণ করেন।
জেরুসালেম অবরোধ (১৮৩৪)
১৮৩৪ সালে ফিলিস্তিনে কৃষক বিদ্রোহের সময় জেরুসালেম অবরোধ সংঘটিত হয় যার ফলে মিশরীয় সেনাপতি ইবরাহিম পাশা ও তার সৈন্যদলের উসমানীয় সিরিয়ায় আগমন ঘটে। স্থানীয় আরব কৃষক বিদ্রোহীরা শহরের ২০০০ মিশরীয় সেনাদের ২১ জুন থেকে ইবরাহিম পাশার সৈন্যদল নিয়ে ৭ জুনে আসার আগ পর্যন্ত অবরোধ করে। ৯ জুন তারিখে ইবরাহিম পাশার নেতৃত্বে বিদ্রোহী বাহিনীকে পরাস্ত করা হয়।
পটভূমি
১৮৩৪ সালে হেবরনে ও নাবলুসে ইবরাহিম পাশার সেনাবাহিনীতে স্থানীয় ব্যক্তিদের বাধ্যতামূলকভাবে কাজ করার পরিকল্পনার খবরে অসন্তুষ্টির জেরে বিক্ষোভ শুরু হয়। ১৮ মে তারিখে হেবরনে দাঙ্গা শুরু হয় এবং ২১ মে তারিখে একটি বড় বিদ্রোহী দল জেরুসালেমের উদ্দেশ্যে রওনা দেয়।
বিদ্রোহী বাহিনীর আগমন
প্রায় ৬-৭,০০০ বিদ্রোহী হেবরন থেকে মিশরীয়দের থেকে দখল করার উদ্দেশ্যে জেরুসালেমের দিকে পদযাত্রা করতে থাকে। সেই সময় শহরটিতে ২,০০০ এর মতন দেনা ছিলো অন্যদিকে ইবরাহিম পাশার মূল বাহিনীর সদরদপ্তর ছিলো জাফফায়। জেরুসালেমে পাশার সেনারা শহরের প্রবেশদ্বার বন্ধ করে দিয়ে জাফফা ফটকে ৫০০-৬০০ সেনা পাহারায় বসায় যেখানে সম্ভাব্য আক্রমণ হওয়ার কথা।
২২ মে তারিখে ১,০০০ সেনা শহরে বাইরে বিদ্রোহের সাথে সরাসরি যোগাযোগ করার জন্য বের হয় কিন্তু যোগাযোগ করতে পারেনি। তারা পরবর্তীতে লিফতা গ্রামটি ধ্বংস করার পর ফিরে যায়। সেই রাতে প্রাচীরের বাইরে থেকে বেশ গোলাগুলির শব্দ শোনা যাচ্ছিলো। ২৬ মে তারিখে খাদ্য-জল ব্যতীত শহরটিতে অবরোধ শুরু হয়। শহর রক্ষাকারীদের দুটি কামান ছিলো যা তারা আক্রমণ প্রতিরোধ করতে প্রাচীরের বিভিন্ন স্থানে স্থানান্তর করছিলো। তারা শহরের স্থানীয় মুসলিমদের বিশ্বস্ততার উপর ভরসা করতে পারেনি বিধায় পুরো রাত ও দিনে দায়িত্ব পালন করে যাচ্ছিলো।
ভূমিকম্প
২৬ মে তারিখের বিকেলের আগে এলাকাটিতে দুটি ভূমিকম্প এবং মধ্যরাতের পর পর্যন্ত পরবর্তী কম্প সহ শক্তিশালী ভূমিকম্প অনুভূত হতে থাকে। ভূমিকম্পের ফলে আল আকসা মসজিদের বাইরের পরিবেষ্টনী ও কিছু মিনার সহ অনেক বাড়িঘর ধ্বসে যায়। বিদ্রোহীরা তবু এর মধ্যে গুলিবর্ষণ অব্যাহত রাখে। পরের দিনে পরের দিন আরও কম্পন হয়।
বিদ্রোহীদের আক্রমণ
তিন দিন ও তিন রাত জাফফায় লড়াই করার পর ৭ জুনে ইবরাহিম পাশা একটি রেজিমেন্ট ও ছয়টি কামান সমেত পৌঁছায়।
বিদ্রোহী বাড়ন্তশক্তির পরাজয়
৯ জুনে জেরুসালেম থেকে দুই ঘন্টার দূরত্বে উত্তর দিকে ২,০০০ অশ্বারোহী ও ৪,০০০ পদাতিক সেনার একটি মিশরীয় সৈন্যদল নাবলুস থেকে এসে বিদ্রোহীদের বিরুদ্ধে লড়াইয়ে অংশ নেয়। ১,৫০০ বিদ্রোহী মারা যায় এবং ১১ জনকে বন্দী করা হয়। ১৬ জুনে তিন ঘন্টা দক্ষিণে সুলায়মানের জলাশয়ের নিকটে সেনাদের অনেক কঠিন লড়াই করে শহরে পৌঁছাতে হয়েছিলো।
১৮ জুনে জেরুসালেমে একটি মহামারী ছড়িয়ে পড়ে।
পরিণতি
পরবর্তী মাসে মিশরীয় বাহিনী নাবলুস দখল ও ১,৫০০ বন্দুক বাজেয়াপ্ত করার মাধ্যমে শহরটিকে নিরস্ত্র করে। তারপর মিশরীয়রা ১ আগস্টে হেবরন আক্রমণ করে যেখানে বাকি বিদ্রোহীরা পিছু হটে। শহরটিতে লুণ্ঠনের জন্য সুযোগ করে দেওয়া হয়েছিল এবং সমস্ত মুসলিম বাসিন্দাদের হত্যা করা হয়েছিল।
১৬ আগস্টে মার্কিন যুক্তরাষ্ট্র নৌবাহিনীর কমোডর প্যাটারসন ১৬ কর্মকর্তা ও শল্যচিকিৎসক সহ সপরিবারে জেরুসালেমে উপস্থিত হোন। তিন সপ্তাহ পরে বেঁচে থাকা মার্কিন মিশনারিদের বৈরুতে পাঠিয়ে দেওয়া হয়।
সম্বাদ কৌমুদী
সংবাদ কৌমুদী ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি বাংলা সাপ্তাহিক পত্রিকা। পত্রিকাটি প্রথম প্রকাশিত হয়েছিল ১৮২১ সালের ৪ঠা ডিসেম্বর। সংবাদ কৌমুদীর প্রধান পৃষ্ঠপোষক ছিলেন রাজা রামমোহন রায় এবং প্রকাশক ছিলেন তারাচাদ দত্ত। ১৮৩৪ সাল পর্যন্ত পত্রিকাটি প্রকাশিত হয়েছিল।
মুলত সামাজিক ও হিন্দুধর্মীয় রক্ষণশীলতার বিরুদ্ধে উদার মনোভাব নিয়ে পত্রিকাটি লেখনী ধারণ করেছিল। তদানীন্তন হিন্দু সমাজের কুসংস্কারগুলো দূর করার জন্য সংস্কারের পক্ষে জনমত গড়ে তোলায় ‘সংবাদ কৌমুদী’ বিশেষ ভূমিকা পালন করেছে। সম্পাদক ভবানীচরণ বন্দ্যোপাধ্যায় পরবর্তীতে রাজা রামমোহনের সাথে মত-পার্থক্যে জড়িয়ে পত্রিকাটির সম্পাদনা থেকে চলে যান এবং পরবর্তীতে ১৮২২ সালের ৫ই মে সমাচার চন্দ্রিকা পত্রিকা প্রতিষ্ঠা করেন। এছাড়াও ব্রিটিশ সরকার সেসময়কার সংবাদপত্রগুলোর উপর সেন্সরশিফ আরোপ করার পর রামমোহন রায় পত্রিকাটি বন্ধ করে দেন।
কলকাতার দুর্গাপুজোর ইতিহাস নিয়ে সংবাদ কৌমুদীতে প্রকাশিত একটি প্রতিবেদনের অংশবিশেষ:
সতীদাহের বিরুদ্ধে অভিযান
সংবাদ কৌমুদি সতীদাহের বিরুদ্ধে নিয়মিত সম্পাদকীয় লিখত, এটিকে বর্বর এবং অ-হিন্দু বলে নিন্দা করে। এটি ছিল রামমোহন রায়ের সতীদাহের বিরুদ্ধে অভিযানের প্রধান বাহন। 14 ফেব্রুয়ারি, 1823-এর কলকাতা জার্নালে সম্পাদকীয়তে বলা হয়েছে, "যে কাগজটি এতটাই বিপদে পরিপূর্ণ বলে বিবেচিত হয়েছিল এবং বারুদের ব্যারেলে নিক্ষিপ্ত স্ফুলিঙ্গের মতো সারা ভারতে বিস্ফোরিত হওয়ার সম্ভাবনা ছিল, সেই কাগজটি দীর্ঘদিন ধরে মাটিতে পড়ে গেছে। সমর্থন; প্রধানত আমরা বুঝতে পারি কারণ এটি তিনটি প্রথার বিরোধিতা করে এবং বিশেষ করে হিন্দু বিধবাদের পুড়িয়ে মারা ইত্যাদির দ্বারা স্থানীয় সম্প্রদায়কে বিরক্ত করেছিল।" গভর্নর-জেনারেল বেন্টিঙ্ক, মূলত (যদিও একচেটিয়াভাবে নয়) রাম মোহন রায় দ্বারা প্ররোচিত, 1829 সালে সতীদাহকে নিষিদ্ধ ঘোষণা করে ক্রমবর্ধমান জনরোষের প্রতিক্রিয়া জানান।
কোসেম সুলতান
কোসেম সুলতান (كوسم سلطان, ) (c.  ১৫৮৯ – ২ সেপ্টেম্বর ১৬৫১ ) তিনি মাহপেকার সুলতান নামেও পরিচিত ছিলেন।  ( ফারসি শব্দ ماه پيكر মাহপেকার অর্থ "চাঁদের মতো মুখ") তিনি ক্ষমতা লাভ ও রাজনীতিতে প্রভাব বিস্তার শুরু করেন যখন থেকে তিনি সুলতান প্রথম আহমেদের (রাজত্বকাল:১৬০৩-১৬১৭)।কোসেম সুলতান ছিলেন সম্রাজ্যের সবচেয়ে ধনী নারী। তিনি একাধিক ওয়াকফ পরিচালনা করতেন।তিনি বিপুল অংকের ভাতা গ্রহণ করেছেন এবং প্রচুর দান করে গেছেন।তাকে অনেকে ক্ষমতালোভী হিসেবেও অভিহিত করে থাকে।কিন্তু,তুর্কিরা তাকে এখনো অনেক সম্মান করে।
কোসেম ছয়জন সুলতানের শাসনকাল প্রত্যক্ষ করেছেন: প্রথম আহমেদ, প্রথম মুস্তাফা,দ্বিতীয় উসমান, চতুর্থ মুরাদ, ইব্রাহিম ও চতুর্থ মেহমেদ। তিনি ছিলেন কাদিনী সালতানাত (Sultanate of Women) যুগের সবচেয়ে প্রভাবশালী সুলতানা।
প্রাথমিক জীবন
কোসেম ছিলেন গ্রিক বংশোদ্ভূত, টিনোস দ্বীপে গ্রিক অর্থোডক্স পুরোহিতের মেয়ে যার প্রথম নাম ছিল আনাস্তাসিয়া।
গণচীনে তিব্বতের অন্তর্ভুক্তি
গণচীনে তিব্বতের অন্তর্ভুক্তি বলতে গণ প্রজাতন্ত্রী চীন দ্বারা বর্তমান তিব্বত স্বয়ংশাসিত অঞ্চলকে অধিগ্রহণকে বোঝানো হয়। তিব্বত সরকার দ্বারা আন্তর্জাতিক স্বীকৃতিলাভ ও সেনাবাহিনী আধুনিকীকরণের প্রচেষ্টা, চীনের সঙ্গে তিব্বতের মধ্যস্থতা, চামদোর যুদ্ধ এবং তিব্বতের শান্তিপূর্ণ মুক্তির সতেরো দফা চুক্তি স্বাক্ষরের পর এই অধিগ্রহণ হয়। চীনের শাসনাধীনে তিব্বতের সরকার ও সামাজিক গঠন অপরিবর্তিত থাকলেও ১৯৫৯ খ্রিষ্টাব্দের তিব্বতী বিদ্রোহের পর চতুর্দশ দলাই লামা ভারত পালিয়ে গেলে তিব্বত সরকারকে লোপ করে দেওয়া হয়।
প্রেক্ষাপট
১৯১২ খ্রিষ্টাব্দে ত্রয়োদশ দলাই লামা ভারত থেকে যাত্রা করে লাসা শহরে প্রবেশ করে ১২ই ফেব্রুয়ারি চীনের সঙ্গে সমস্ত সম্পর্ক ছিন্ন করে তিব্বতকে একটি স্বাধীন রাষ্ট্র হিসেবে ঘোষণা করেন। কিন্তু তিব্বতী সেনাবাহিনীকে আধুনিকীকরণের ব্যাপারে ত্রয়োদশ দলাই লামার প্রচেষ্টা তিব্বতের শক্তিশালী অভিজাত ও লামা সম্প্রদায়ের বিরোধিতায় সম্পূর্ণ রূপে ব্যর্থ হয়।     ব্রিটিশ ভারত ও মার্কিন যুক্তরাষ্ট্র ব্যতীত বিশ্বের অন্য কোন রাষ্ট্রের সঙ্গে তাঁদের বৈদেশিক সম্পর্ক ছিল না বললেই চলে।   এরফলে তিব্বত কূটনৈতিকভাবে বিচ্ছিন্ন থাকায় তার অভ্যন্তরীণ বিষয়গুলির সম্বন্ধে আন্তর্জাতিক রাষ্ট্রগুলিকে অবহিত করতে ব্যর্থ হয়।
১৯৪৯ খ্রিষ্টাব্দে জাতীয়তাবাদী চীন সরকারের প্রতিনিধিদের তিব্বত থেকে বিতাড়ন করা হয়। ১৯৪৯ খ্রিস্টাব্দের নভেম্বর মাসে তিব্বত সরকারের পক্ষ থেকে মার্কিন যুক্তরাষ্ট্র, ব্রিটেন ও মাও সে তুংয়ের নিকট পত্র পাঠিয়ে জানিয়ে দেওয়া হয় যে, গণচীনের সমস্ত রকমের সামরিক অভিযান প্রতিরোধ করতে তিব্বত বদ্ধপরিকর।   এই সময় তিব্বতী সেনাবাহিনীকে দ্রুত আধুনিকীকরণের একটি ব্যর্থ প্রচেষ্টা করা হয়।   ভারত কিছু অস্ত্রসাহায্য ও সামরিক প্রশিক্ষণ দিলেও  চীনের সামরিক বাহিনী তুলনায় অনেক বেশি সংগঠিত, অস্ত্রসমৃদ্ধ, বৃহৎ ও অভিজ্ঞ বাহিনী ছিল।
গণচীনের যুদ্ধপ্রস্তুতি
প্রজাতন্ত্রী চীন ও গণচীন উভয় সরকারই তিব্বতকে চীনের অংশ হিসেবে দাবী করত। এছাড়া, তিব্বতের ধর্মপ্রধান সামন্ততন্ত্র থেকে তিব্বতীদের মুক্তি দেওয়ার গণচীনের সাম্যবাদী সরকারের একটি আদর্শগত তাগিদ ছিল। ১৯৪৯ খ্রিষ্টাব্দের সেপ্টেম্বর মাসে গণচীন সরকার তিব্বত, তাইওয়ান ও হাইনান দ্বীপকে বলপূর্বক অথবা শান্তিপূর্ণভাবে চীনের মূল ভূখণ্ডের মধ্যে অন্তর্ভুক্ত করাকে নিজেদের প্রধান কাজ বলে গণ্য করে।  তিব্বত চীনের পরাধীনতা স্বীকারে অপারগ থাকায় মাও সে তুং তিব্বত সরকারকে মধ্যস্থতায় বসতে বাধ্য করার উদ্দেশ্যে ঐ বছর ডিসেম্বর মাসে চীনা বাহিনীকে চামদো আক্রমণ করার প্রস্তুতি নেওয়ার আদেশ দেন।
মধ্যস্থতার প্রচেষ্টা
১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরনের আলোচনার পক্ষপাতী ছিলেন না। যাই হোক, ১৯৫০ খ্রিস্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাঁদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাঁদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা চীন ও তিব্বতের মধ্যে পারস্পরিক সহযোগিতার কথা বলেন। বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান।
তিব্বত আক্রমণ
বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর  চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে।  চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য  নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরনের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়।
সতেরো দফা চুক্তি
তিব্বতী প্রতিনিধিদল বেইজিং পৌছলে তাঁদেরকে তিব্বতের শান্তিপূর্ণ মুক্তির সতেরো দফা চুক্তি নামক একটি পূর্বপ্রস্তুত চুক্তি প্রদান করা হয়। চীনের তরফ থেকে মধ্যস্থতার কোন বার্তা না থাকলেও তাঁরা তিব্বতকে চীনের অংশ হিসেবে রেখে তিব্বতের অভ্যন্তরীণ বিষয়, ধর্মীয় স্বাধীনতা ও সংস্কারব্যবস্থা তিব্বতীদের হাতে রাখার কথা বলেন। এই গুরুত্বপূর্ণ বিষয়ে স্বাক্ষরের পূর্বে তিব্বতী প্রতিনিধিদলকে তাঁদের সরকারের সঙ্গে আলোচনার কোন সুযোগ দেওয়া হয় না এবং ১৯৫১ খ্রিস্টাব্দের ২৩শে মে তাঁরা এই চুক্তিতে স্বাক্ষর করতে বাধ্য হন। এরফলে তিব্বতে সাম্যবাদী চীনের শাসন এবং চীনের সামরিক বাহিনীর উপস্থিতিকে বৈধতা প্রদান করা হয়।  তিব্বত সরকারের সঙ্গে কোন রকম আলোচনা না করে শুধুমাত্র তিব্বতী প্রতিনিধিদলের সঙ্গে চুক্তি স্বাক্ষরিত হওয়ায় এই চুক্তির বৈধতা মানার ব্যাপারে তিব্বত সরকার দ্বিধাবিভক্ত হয়। এইসময় চতুর্দশ দলাই লামা সরকারের প্রধান হিসেবে অধিষ্ঠিত হলে তিনি অক্টোবর মাসে এই চুক্তির শর্ত মানতে প্রস্তুত হন।  এরফলে কার্যত স্বাধীন রাষ্ট্র হিসেবে ঘোষিত তিব্বত গণচীনের অধীনে একটি স্বয়ংশাসিত অঞ্চলে পরিণত হয়।
লেভিন ওজতুনালি
লেভিন মেটে ওজতুনালি (Levin Öztunalı; জন্ম: ১৫ মার্চ ১৯৯৬; লেভিন ওজতুনালি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০১০ সালে, ওজতুনালি জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
লেভিন মেটে ওজতুনালি ১৯৯৬ সালের ১৫ই মার্চ তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
সৌদি আরবীয় ফুটবল ফেডারেশন
সৌদি আরবীয় ফুটবল ফেডারেশন (الاتحاد العربي السعودي لكرة القدم, Saudi Arabian Football Federation; এছাড়াও সংক্ষেপে এসএএফএফ নামে পরিচিত) হচ্ছে সৌদি আরবের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১২ বছর পর ১৯৭২ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর সৌদি আরবের রাজধানী রিয়াদে অবস্থিত।
এই সংস্থাটি সৌদি আরবের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সৌদি পেশাদার লীগ, কিংস কাপ এবং সৌদি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সৌদি আরবীয় ফুটবল ফেডারেশনের সভাপতির দায়িত্ব পালন করছেন ইয়াসির আল মিসেহাল এবং সাধারণ সম্পাদকের দায়িত্ব পালন করছেন ইব্রাহিম আল কাসিম।
গুহ্যকালী
হস্ত সংখ্যা - 2 টি গুহ্যকালী বা আকালী হিন্দু দেবী কালীর একটি বিশেষ রূপ। দেবীভাগবত পুরাণ মতে, তিনি দেবী শতাক্ষীর শরীর থেকে উৎপন্না অন্যতমা মহাশক্তি। কোনো কোনো সাধক এই রূপে কালীর আরাধনা করে থাকেন, তবে গৃহস্থের নিকট এই রূপ "অপ্রকাশ্য"। গুহ্যকালী কালীর এক অতি ভয়ংকরী রূপ। এই রূপ কালীর প্রচলিত রূপের চেয়ে অনেকটাই পৃথক। গুহ্যকালী দ্বিভুজা, সর্পভূষিতা ও খড়্গহস্তা। তাকে সূর্যকালী বা  আকালি কালী নামেও অভিহিত করা হয়। পশ্চিমবঙ্গের বীরভূম জেলার রামপুরহাট মহকুমার অন্তঃপাতী আকালীপুর গ্রামে দেবী আকালীর একটি বিখ্যাত মন্দির বিদ্যমান। এই মন্দিরটি নির্মাণ করেন মহারাজা নন্দকুমার।
মূর্তিকল্প
দেবী গুহ্যকালীর ধ্যানমন্ত্রে তার যে মূর্তিটি বর্ণিত হয়েছে তা নিম্নরূপ: গুহ্যকালীর গাত্রবর্ণ গাঢ় মেঘের ন্যায়; তিনি লোলজিহ্বা ও দ্বিভুজা; গলায় পঞ্চাশটি নরমুণ্ডের মালা; কটিতে ক্ষুদ্র কৃষ্ণবস্ত্র; স্কন্ধে নাগযজ্ঞোপবীত; মস্তকে জটা ও অর্ধচন্দ্র; কর্ণে শবদেহরূপী অলংকার; হাস্যযুক্তা, চতুর্দিকে নাগফণা দ্বারা বেষ্টিতা ও নাগাসনে উপবিষ্টা; বামকঙ্কণে তক্ষক সর্পরাজ ও দক্ষিণকঙ্কণে অনন্ত নাগরাজ; বামে বৎসরূপী শিব; তিনি নবরত্নভূষিতা; নারদাদিঋষিগণ শিবমোহিনী গুহ্যকালীর সেবা করেন; তিনি অট্টহাস্যকারিণী, মহাভীমা ও সাধকের অভিষ্ট ফলপ্রদায়িনী। গুহ্যকালী নিয়মিত শবমাংস ভক্ষণে অভ্যস্তা।
আকালীপুর মন্দির
বীরভূম জেলার আকালীপুর গ্রামে ব্রাহ্মণী নদীর তীরে শ্মশানের পাশে মহারাজা নন্দকুমার একটি গুহ্যকালী মন্দির নির্মাণ করেন। তবে এই বিচিত্র কালীমূর্তিটি তার দ্বারা নির্মিত হয়নি। জনশ্রুতি, পৌরাণিক মগধরাজ জরাসন্ধ এই মূর্তিটি নির্মাণ করেছিলেন। কালক্রমে বিভিন্ন রাজার হাতে পূজিত হওয়ার পর কাশীরাজ চৈত সিংহের রাজ্যের এক কৃষক তার জমিতে মূর্তিটি খুঁজে পান। সংবাদ পেয়ে চৈত সিংহ মন্দির প্রতিষ্ঠা করে দেবী গুহ্যকালিকার প্রতিষ্ঠা করতে চান। এদিকে ওয়ারেন হেস্টিংসও এই মূর্তির সন্ধান পেয়ে এটিকে লন্ডনের জাদুঘরে প্রেরণে উদ্যোগী হন। মূর্তিটি হেস্টিংসের হাত থেকে রক্ষা করতে, চৈত সিংহ সেটিকে গঙ্গাবক্ষে লুকিয়ে রাখেন। মহারাজা নন্দকুমার স্বপ্নাদেশ পেয়ে সেটিকে কাশী থেকে নিজ জন্মস্থান বীরভূমের ভদ্রপুর গ্রামে নিয়ে আসেন। নন্দকুমার নিজে ছিলেন পরম শাক্ত ও দেবী মহাকালীর ভক্ত। ১৭৭৫ সালের গোড়ায় তিনি মুর্শিদাবাদ-বীরভূমের সীমান্তবর্তী আকালীপুর গ্রামে দেবী গুহ্যকালীর মন্দির নির্মাণ শুরু করেন। কিন্তু ওই বছর জুন মাসে তিনি ইংরেজের হাতে বন্দী হলে, মন্দির নির্মাণে ছেদ পড়ে। ফাঁসির পূর্বে তিনি পুত্র গুরুদাসকে তান্ত্রিক মতে দেবী গুহ্যকালীর প্রতিষ্ঠা সম্পূর্ণ করার নির্দেশ দিয়ে যান। লোকশ্রুতি, ওই বছর ১৫ জুলাই মন্দিরের দ্বারোদ্ঘাটন হয়েছিল।
মন্দিরের দক্ষিণে "পঞ্চমুণ্ডী" আসন নামে পরিচিত একটি সিদ্ধাসন রয়েছে। আকালীপুরের দেবী গুহ্যকালীকে ভক্তেরা অতিশয় "জাগ্রত" দেবী মনে করেন। দূর-দূরান্ত থেকে পুণ্যার্থীরা এই মন্দিরে "মানসিক" করে পূজা দেন।
বড় চার (ব্যাংকিং)
বড় চার (বা বড় ৪) (Big Four) হলো বেশ কয়েকটি দেশের প্রধান চারটি ব্যাংকে বোঝাতে ব্যবহৃত শব্দ বা শব্দাবলী। অর্থাৎ, একটি দেশের যে চারটি ব্যাংকের ঐ দেশের ব্যাংকিং খাতে আধিপত্য রয়েছে এবং ব্যাংকের মোট সম্পদ ও বাজার মূলধনের বিচারেও বড়, সেই চারটি ব্যাংকে একত্রে 'বড় চার' বা 'বড় ৪' হিসেবে অবিহিত করা হয়। এটিকে একধরণের র‌্যাঙ্কিং বলা যায়। কিছু দেশ এই ধরনের র‌্যাঙ্কিং-এর ক্ষেত্রে আরও কম বা বেশি ব্যাংক অন্তর্ভুক্ত করতে পারে, যেমন- 'বড় তিন (বড় ৩)', 'বড় পাঁচ (বড় ৫)' বা 'বড় ছয় (বড় ৬)'।
আন্তর্জাতিক ব্যবহার
আন্তর্জাতিকভাবে 'বড় চার ব্যাংক' শব্দটি ঐতিহ্যগতভাবে নিম্নলিখিত চারটি কেন্দ্রীয় ব্যাংককে বুঝায়:
অস্ট্রেলিয়া/নিউজিল্যান্ড
প্রায়শই এই ব্যাংকগুলোকে সামষ্টিকভাবে 'বড় ব্যাংক' বা 'বড় অসি ব্যাংক' হিসাবে উল্লেখ করা হয়।
নিউজিল্যান্ড অস্ট্রেলিয়ার সবচেয়ে কাছের প্রতিবেশী এবং এই দুটি দেশের সাংস্কৃতিক ও অর্থনৈতিক সম্পর্ক খুব ঘনিষ্ঠ। অস্ট্রেলিয়ার বড় চারটি ব্যাংকের সহযোগী প্রতিষ্ঠান নিউজিল্যান্ডের ব্যাংকিং খাতেও আধিপত্য বিস্তার করেছে, যেগুলো হচ্ছে:
সম্মিলিতভাবে এই চারটি প্রতিষ্ঠান নিউজিল্যান্ডে মোট ঋণের প্রায় ৯০ শতাংশ এবং বন্ধকী ঋণেরও প্রায় ৯০ শতাংশ দখল করে আছে।
অস্ট্রিয়া
অস্ট্রিয়ার 'বড় চার' ব্যাংক হলো:
বাংলাদেশ
বাংলাদেশে "বড় চার" ব্যাংক শব্দটি স্পষ্টভাবে ব্যবহৃত না হলেও মোট সম্পদ ও মূলধনের ভিত্তিতে এদেশের 'বড় চার' ব্যাংক রাষ্ট্র মালিকানাধীন চারটি ব্যাংক। ব্যাংকগুলি হলো:
বেলজিয়াম
বেলজিয়ামের 'বড় চার' ব্যাংক হলো:
ব্রাজিল
এক্সাম ম্যাগাজিন অনুসারে ২০১৭ সালে ব্রাজিলের 'বড় চার' ব্যাংক হলো:
কানাডা
কানাডার ব্যাংকিং খাতে পাঁচটি ব্যাংক আধিপত্য বিস্তার করে আছে, তাই এখানে 'বড় চার' এর পরিবর্তে 'বড় পাঁচ' বলা হয়। ব্যাংকগুলি হলো:
চীন
গণপ্রজাতন্ত্রী চীনে র 'বড় পাঁচ' ব্যাংক হলো:
এই পাঁচটি ব্যাংকী রাষ্ট্রীয় মালিকানাধীন এবং ব্যাংকগুলো বাণিজ্যিক ব্যাংকিং কার্যক্রম পরিচালনা করে। ব্যাংক অব কমিউনিকেশন্স যেহেতু ১৯৮৬ সালে পুনরায় চালু করা হয়েছএ, তাই এটি কখনও কখনও এটিকে বাদ দিয়ে বাকিগুলিকে "বড় চার" হিসাবে বিবেচনা করা হয়।
ফ্রান্স
দ্য ব্যাংকার অনুসারে ফ্রান্সের 'বড় পাঁচ' ব্যাংক হলো:
জার্মানি
জার্মানির 'বড় চার' ব্যাংক হলো:
হংকং
হংকংয়ে র কিছু গণমাধ্যম নিচের ব্যাংকগুলিকে হংকংয়ের "বড় চার" ব্যাংক বলে উল্লেখ করে:
ভারত
মোট সম্পদের ভিত্তিতে ভারতের 'বড় চার' ব্যাংক হলো:
ইন্দোনেশিয়া
ইন্দোনেশিয়ায়, "বড় চার" শব্দটি স্পষ্টভাবে ব্যবহৃত না হলেও ২০১৮ সালে মোট সম্পদের ভিত্তিতে বড় চারটি ব্যাংক হলো:
ইতালি
ইতালির 'বড় চার' ব্যাংক হল:
জাপান
জাপানে "বড় চার" এর পরিবর্তে "বড় তিন" ব্যবহৃত হয়। জাপানের "বড় তিন" ব্যাংক হলো:
পাকিস্তান
পাকিস্তানের 'বড় পাঁচ' ব্যাংক হচ্ছে:
রাশিয়া
২০২০ সালের ডিসেম্বর পর্যন্ত কার্যক্রম ও সম্পদের ভিত্তিতে রাশিয়ায় 'বড় চার' ব্যাংক হলো:
সিঙ্গাপুর
সিঙ্গাপুরের 'বড় তিন' ব্যাংক হলো:
দক্ষিন আফ্রিকা
দক্ষিণ আফ্রিকায় 'বড় চার' ব্যাংক হলো:
দক্ষিণ কোরিয়া
দক্ষিণ কোরিয়ায় 'বড় চার' ব্যাংক হলো:
শ্রীলংকা
শ্রীলঙ্কায় 'বড় চার' ব্যাংক হলো:
সুইজারল্যান্ড
সুইজারল্যান্ডের 'বড় তিন' ব্যাংক হলো:
ইংল্যান্ড এবং ওয়েলস
ইংল্যান্ড এবং ওয়েলসে 'বড় চার' ব্যাংক শব্দটি বর্তমানে চারটি বৃহত্তম ব্যাংকিং গ্রুপকে বোঝাতে ব্যবহৃত হয়, যেগুলো হলো:
স্কটল্যান্ড
স্কটল্যান্ডের 'বড় চার' ব্যাংক হলো:
উত্তর আয়ারল্যান্ড
উত্তর আয়ারল্যান্ডের 'বড় চার' ব্যাংক হলো:
যুক্তরাষ্ট্র
মার্কিন যুক্তরাষ্ট্রে "বড় চার" ব্যাংক হলো:
মনিরুল ইসলাম সরকার
মনিরুল ইসলাম সরকার (মনিরুল ইসলাম সরকার ; ১৯৬৫ - ৩ ডিসেম্বর ২০১৭) একজন ভারতীয় বাঙালি রাজনীতিবিদ এবং শিক্ষক ছিলেন। তিনি পশ্চিম গারো পার্বত্য জেলার ফুলবাড়ি আসনের মেঘালয় বিধানসভার প্রাক্তন দুই বারের সদস্য ছিলেন। সরকার কৃষি ও পরিবহন মন্ত্রীও ছিলেন।
প্রাথমিক জীবন এবং শিক্ষা
সরকার মেঘালয়ের চিবিনাং- এ একটি বাঙালি মুসলিম পরিবারে জন্মগ্রহণ করেন। তার পিতা আব্দুল জব্বার সরকার। সরকার ১৯৮৯ সালে গৌহাটি বিশ্ববিদ্যালয় থেকে বিজ্ঞানের স্নাতক সম্মানের সাথে স্নাতক হন।
কর্মজীবন
সরকার রাজনীতিতে পা রাখার আগে শিক্ষক হিসেবে কর্মজীবন শুরু করেন। একজন স্বতন্ত্র প্রার্থী হওয়া সত্ত্বেও, তিনি ১৯৯৩ সালের মেঘালয় বিধানসভা নির্বাচনে তার প্রতিদ্বন্দ্বী ভারতীয় জাতীয় কংগ্রেসের আকরামুজ্জামানকে পরাজিত করেন, ফুলবাড়ি আসনের একটি আসনে জয়লাভ করেন। তিনি ১৯৯৮ সালের মেঘালয় বিধানসভা নির্বাচনে আবু তাহের মন্ডলের কাছে হেরে যান, কিন্তু ২০০৩ সালের মেঘালয় বিধানসভা নির্বাচনে ফিরে আসেন। তিনি ২০০৮ সালের মেঘালয় বিধানসভা নির্বাচনে ভারতীয় জাতীয় কংগ্রেস প্রার্থী হিসাবে এবং ২০১৩ সালের মেঘালয় বিধানসভা নির্বাচনে সমাজবাদী পার্টির প্রার্থী হিসাবে প্রতিদ্বন্দ্বিতা করেছিলেন কিন্তু আবু তাহের মন্ডলের কাছে আবার পরাজিত হন। ২০১৪ সালে, তিনি ন্যাশনাল পিপলস পার্টিতে যোগ দেন।